Պերոննա

Պերոն կամ Պերոննա (), համայնք Ֆրանսիայի հյուսիսում՝  Պիկարդիա մարզի Սոմ գավառում։ Նույնանուն շրջանի և կանտոնի վարչական կենտրոնն է։ Գտնվում է Սոմ գետի ափին, Ամյենից 50 կմ դեպի արևելք և Ա1 «Նոր» մայրուղուց 8 կմ հեռավորության վրա։ Բնակչությունը 2012 թվականի տվյալներով՝ 7 737 մարդ։

Պատմություն

Տեղակայված է պատմական Սանտեր մարզի տարածքում,քաղաքը հարստացել և ամրապնդվել է Վերմանդուա կոմսերի օրոք։ XII դարում Ֆիլիպ Օգոստոսը վերակառուցեց Պերոնի ամրոցը,որտեղ մինչև մահը տանջվել էր իր նախորդը՝ Կարլ 3-րդը։

1468 թվականին Պերոննայում Ֆրանսիայի թագավոր Լյուդովիկոս XI-ի հետ հանդիպման ժամանակ բուրգունդյան դուքս Կարլ Համարձակը կալանքի տակ վերցրեց թագավորին, նրան ստիպելով ստորագրել Ֆրանսիայի համար ծանր պայմանագիր՝ Պերոնյան պայմանագիրը։ Ֆրանսիայի թագավորի պերոննական գերեվարվան մասին ներկայացվում է Վալտեր Սքոթի «Քվենտին Դորվարդ» վեպում։ Պատմիչները պնդում են,որ ցանկանալով խոցել փարիզցիների կողմից չսիրված թագավորին՝ մարդիկ տնային ագռավներին սովորեցնում էին կրկնել «Պերոննա» բառը։ 1536 թվականին պերոննացիները Կարլ 5-րդի գլխավորությամբ կարողացան դիմադրել իսպանացիների պաշարմանը:1870 թվականի,1917 թվականի և 1940 թվականի ռազմական բախումների ժամանակ քաղաքը կանգնած էր ոչնչացման եզրին։ Պերոննացիների ռազմական սխրանքների համար քաղաքը պարգևատրել է «Պատվո լեգեոն» շքանշանով և երկու մարտական խաչով։

Տեսարժան վայրեր 
Միջնադարյան եկեղեցի ՝ վերականգնված 1819 թվականին
Քաղաքային պարսպի Բրետոնյան դարպաս
Շատո դը Պերոն
Ալֆրեդ Դանիկուրի հնագիտական թանգարան

Տնտեսություն 
Բնակչության զբաղվածության կառուցվածք.
 գյուղատնտեսություն - 0,6 %
 արդյունաբերություն -10.6 %
 շինարարություն - 2.3 %
 առևտուր,տրանսպորտ և ծառայություններ -45.7 %
 պետական և համայնքային ծառայություն -40.7 %
Գործազրկության աստիճանաը 2011 թվականի տվյալներով՝ 20,9 %

Վարչակազմ 
Պերոննայի քաղաքապետի պաշտոնը 2014 թվականից զբաղեցնում է Թերեզա Դեժերը։

Ժողովրդագրություն 
Բնակչության դինամիկան (մարդ)

Անվանի անձինք 
 
Պիեր Մակ-Օռլան (1882-1970 թթ.)՝ ֆրանսիական գրող

Քույր քաղաքներ 
 Սալոբրենիա՝ Իսպանիա
 Բլեկբերն՝ Մեծ Բրիտանիա
  Ալտենա՝ Գերմանիա
 Օլբանի՝ Ավստրալիա

Պատկերասրահ

Ծանոթագրություններ

Աղբյուրներ 
 http://www.somme-battlefields.com/memory-place/peronne-historial-museum-great-war
 http://www.visit-somme.com/somme_tourisme/decouvrez/haute_somme/peronne

Ֆրանսիայի բնակավայրեր